ગત શ્રેણી પહેલાં ઓસ્ટ્રેલિયન કેપ્ટન સ્ટીવ સ્મિથને એટલો બધો આક્રમક નહોતો માનવામાં આવતો, જ્યારે વિરાટની છબિ આક્રમક કેપ્ટન તરીકેની હતી. ચાર ટેસ્ટ મેચની એ શ્રેણીએ બધાની ધારણા અને માન્યતાઓ બદલી નાખી. જોકે એ શ્રેણી બાદ સ્મિથને આઇપીએલમાં પુણે સુપરજાયન્ટ્સ ટીમનું નેતૃત્વ સંભાળવાનું હતું, આથી તેણે બાદમાં દોસ્તીનો હાથ લંબાવ્યો, કારણ કે તે જાણતો હતો કે ભારતીય ચાહકોનો સાથ લેવા માટે આવું કરવું જ પડશે. ભારત અને ઓસ્ટ્રેલિયા વચ્ચે પાંચ વન ડે અને ત્રણ ટી-૨૦ મુકાબલા રમાવાના છે, જેમાં ક્રિકેટ પ્રશંસકોને ઘણી મજા પડવાની છે.